Tiszagyulaháza Község Önkormányzata Polgármesterének **2021. március 10-én** – szerdán – a **veszélyhelyzet** és a veszélyhelyzeti intézkedések hatálybalépéséről szóló 27/2021. (I. 29.) Kormányrendelet, és a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglalt felhatalmazás alapján – a képviselőkkel egyeztetve – meghozott

**5/2021. (III. 10.) számú Polgármesteri Határozata**

**a 2021. évi önkormányzati feladatellátást szolgáló fejlesztések támogatására kiírt pályázat benyújtásáról**

Tiszagyulaháza Község Önkormányzata Polgármestere úgy határoz, hogy a helyi önkormányzatokért felelős miniszter és az államháztartásért felelős miniszter által közösen meghirdetett önkormányzati feladatellátást szolgáló fejlesztések 2021. évi pályázati kiírás c) pontja szerinti *„Belterületi utak, járdák, hidak felújítása”* támogatási alcélra, a Tiszagyulaháza 89 hrsz-ú Kinizsi Pál utca, és a 27/1 hrsz-ú Zrínyi Miklós utca egy szakaszának felújítására Tiszagyulaháza Község Önkormányzata pályázatot kíván benyújtani 19.970.750,- Ft támogatási összeg erejéig.

A pályázat összköltségvetése 23.495.000,- Ft, melyből a pályázathoz biztosítandó önerő összegét, 3.524.250,- Ft-ot a Tiszagyulaháza Község Önkormányzata 2021. évi költségvetésének terhére biztosítja.

Polgármesterként a pályázat határidőre történő benyújtásához szükséges intézkedések megtételéről gondoskodok, és a szükséges nyilatkozatokat aláírom.

**Határidő:** 2021. március 12. **Felelős:** Mikó Zoltán polgármester

K.m.f.

 **Mikó Zoltán**

polgármester